Dunavecse Város Önkormányzatának Képviselő-testülete

323-3/2024.

JEGYZŐKÖNYV

Készült a képviselő-testület 2024. március 6-án /16,30-16,40/ megtartott rendkívüli üléséről

Az ülés helye: Vikár Béla Művelődési Ház
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Kovács Péter, Molnár Gyula, Sándor Zsombor és Tóth József képviselők (7 fő)
Tanácskozási joggal jelen van:

Nagy Erzsébet jegyző, Ginál Róbert gazdálkodási csoportvezető
Jegyzőkönyvvezető: Marticsné Molnár Szilvia

Vörös Sándor polgármester úr

Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Molnár Gyula képviselő és Kovács Péter képviselők hitelesítik. Javaslom, hogy a meghívóban szereplő napirendi pontokat tárgyalja meg a testület.

Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

53/2024. (III. 6.) Kt. normatív határozata

Napirend elfogadása











H a t á r o z a t


1./ Katona József utca felújítására beérkezett árajánlatok megtárgyalása
             2./ Intézményi térítési díjakról szóló rendelet módosítása

A napirendi pontok elfogadása után megkezdődött azok tárgyalása.
1./ Napirend:

      Katona József utca felújítására beérkezett árajánlatok megtárgyalása
      Előterjesztő: Vörös Sándor polgármester

      Előterjesztésért felelős: Ginál Róbert gazdálkodási csoportvezető
Vörös Sándor polgármester úr

Felkérem Ginál Róbert gazdasági vezetőt a napirend ismertetésére. 
Ginál Róbert gazdálkodási csoportvezető

A Katona József utca útburkolat felújítására négy vállalkozástól kértünk árajánlatot, a felhívásunkra három vállalkozás reagált és küldött árajánlatot.

A beérkezett ajánlatok értékelését a csatolva küldött kedvezményezetti nyilatkozat tartalmazza. A legkedvezőbb ajánlatot a Soltút Kft. adta a 32.327.968 Ft összegű árajánlatával. A 2024. évi költségvetésünkben 27.574.665 Ft összegben terveztünk önerőből útfelújítást. A tervezett összeg tartalmazza az utak felújítására és karbantartására szánt összegeket is. A rendelkezésre álló összegből az első három szakasz (I-III.) valósítható meg, amelynek összege 25.763.593 Ft, így a tervezett összegből 1.811.072 Ft maradna útkarbantartásra. Az út teljes felújítása esetén a tervezett összeg kiegészítése szükséges 4.753.303 Ft összeggel, amelyre jelen állapot szerint a tartalékunk (tervezve: 10.719.805 Ft) terhére van lehetőségünk. Azonban tekintettel arra, hogy év eleje van és ebben az évben még két nagyobb volumenű pályázatunk van folyamatban, amelyeknél szintén szükség lehet további önerő bevonására, biztosabb lenne a tartalék felhasználásáról az év második felében dönteni.
Kovács Péter képviselő úr

Kérdésem, hogy van-e értelme háromfelé szedni az utcát? 
Vörös Sándor polgármester úr

A négy szakasz, nem a teljes utca, hanem a Damjanich utca elejéig tart. 
Kovács Péter képviselő úr

Én mind a négy szakaszt megcsináltatnám. 

Tóth József képviselő úr

Ennek az a hátulütője, hogy nem marad tartalék pénz.

Ginál Róbert gazdálkodási csoportvezető

Igen, az utakon nem marad semmi pénz, még kátyúzásra sem. 

Vörös Sándor polgármester úr

Először a módosító javaslatot szeretném megszavaztatni. Megkérdezem a képviselő-testület tagjaitól, hogy ki ért egyet azzal, hogy a Katona J. utcában mind a négy szakaszt csináltassuk meg?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

54/2024. (III. 6.) Kt.h.

A Katona József u. útburkolat felújítására 
beérkező árajánlatok értékelése










H a t á r o z a t
1./ 1./ Dunavecse Város Önkormányzata Képviselő-testülete úgy határoz, hogy a Katona József utca útburkolat felújítása (I-IV. szakasz) kivitelezés ajánlatkérése tárgyában beérkezett ajánlatot tevők közül a Soltút Kft. ajánlatát fogadja el bruttó 32.327.968 Ft összegben.

2./ A képviselő-testület felkéri 

- Vörös Sándor polgármester urat a további teendők ellátására.

- Ginál Róbert gazdálkodási csoportvezetőt, hogy az 1. pontban szereplő összeget az önkormányzat költségvetésébe tervezze be. 

3./ Ezen határozatról értesül:

- Vörös Sándor polgármester úr

- Ginál Róbert gazdálkodási csoportvezető

- Soltút Kft. 6320 Solt, Kecskeméti út 
2./ Napirend:

      Intézményi térítési díjakról szóló rendelet módosítása
      Előterjesztő: Vörös Sándor polgármester

      Előterjesztésért felelős: Ginál Róbert gazdálkodási csoportvezető
Vörös Sándor polgármester úr

Felkérem Ginál Róbert gazdasági vezetőt a napirend ismertetésére. 

Ginál Róbert gazdálkodási csoportvezető

A gyermekétkeztetés díját korábban a november 1-től hatályba lépő módosítás keretében változtattuk meg. A táblázat 1. pontjában lévő iskolai alsós, felsős és szakiskolás gyermekétkeztetés esetében a reggeli és a vacsora étkezések, valamint a szakiskolai tízórai díját emeljük, mivel ezek emelése a novemberi módosításnál nem volt szükséges, vagy nem kellő mértékkel történt meg. A szakiskola ebéd nyersanyag díja esetében is egy kisebb korrekciót kellett elvégezni, mivel az egyes korosztályok nyersanyag díját egy szintre kellett hoznunk. A táblázat 2. pontjában a külsős óvodai, iskolai, szünidei és felnőtt étkezések esetén egységesítettük a nyersanyag normát, illetve ahol ez szükséges volt ott emeltünk a díjakon. A Református Iskola esetében bővítésre került a táblázat, mivel korcsoport szerint megbontottuk a díjaikat, ezen felül kérték tízórai és az uzsonna étkezések felvételét, illetve ezzel együtt a szerződésük ezirányú módosítását is kezdeményezték. A saját szünidei étkezésünk esetében a díj összegét csökkentettük, mivel a megalapozó felmérésben adóerő képesség alapján központilag meghatározott támogatási összeg tovább csökkent.

Kovács Péter képviselő úr
Méltányosnak tartom az emelést.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a gyermekvédelmi ellátásokról, valamint az intézményi térítési díjakról szóló 25/20213. (X.30.) önkormányzati rendelet módosításával?
A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 5/2024. (III. 7.) a gyermekvédelmi ellátásokról, valamint az intézményi térítési díjakról szóló 25/20213. (X.30.) önkormányzati rendelet módosítását-                                                             

(A rendelet teljes terjedelmében e jkv-höz csatolva van)
Vörös Sándor polgármester úr

Megkérdezem a képviselő-testület tagjaitól, hogy ki ért egyet a munkahelyi és külsős étkezési díjak határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

55/2024. (III. 6.) Kt.h.

Munkahelyi és külsős étkezési díjak










H a t á r o z a t



















Dunavecse Város Önkormányzat Képviselő-testülete (továbbiakban: Képviselő-testület) megtárgyalta „Munkahelyi és külsős étkezési térítési díjak” című előterjesztést és a következő határozatot hozza:

1./
A Képviselő-testület úgy határoz, hogy a Dr. Kolozs Gergely Tipegő Bölcsőde konyhája 2024. április 1. napjától a gyermekétkeztetésen kívüli étkeztetés bruttó díját az alábbiak szerint határozza meg: 

· Diétás külső étkeztetés változatlanul: tízórai: 1.361,- forint, ebéd: 817.- forint, uzsonna: 557,- forint

· INO étkeztetés: 1.215,- forint
· INO étkeztetés (Apostag): 1.215,- forint
· Dolgozói étkeztetés: 1.215,- forint
· Külsős felnőtt étkezés: 1.323,- forint

· Református Kollégium alsós tagozat gyermekétkeztetés: tízórai: 462,- forint, ebéd: 909,- forint, uzsonna: 363 forint

· Református Kollégium felsős tagozat gyermekétkeztetés: tízórai: 490,- forint, ebéd: 993,- forint, uzsonna: 376,- forint

· Apostag, Dunaegyháza óvodák külsős gyermekétkeztetés: tízórai: 409,- forint, ebéd: 770.- forint, uzsonna: 328,- forint

· Apostag, Dunaegyháza általános iskola alsó tagozat külsős gyermekétkeztetés: tízórai: 462,- forint, ebéd: 959.- forint, uzsonna: 362,- forint

· Apostag, Dunaegyháza általános iskola felső tagozat külsős gyermekétkeztetés: tízórai: 489,- forint, ebéd: 1043.- forint, uzsonna: 376,- forint

· EGYMI, dolgozói étkezés második: 912,- forint

· Apostag, Dunaegyháza külsős szünidei gyermekétkeztetés: 1043,- forint

· Kiszállítás díja helyben: 60,- forint
2./
A Képviselő-testület úgy határoz, hogy a Dr. Kolozs Gergely Tipegő Bölcsőde konyhájában 2024. április 1. napjától a külső rendezvényeken alkalmazott rezsiköltségeket és az önkormányzat tulajdonában lévő eszközök bruttó használati díját változatlan mértékkel az alábbiak szerint határozza meg: 

Ételkészítési díjak:

· köret


46,- forint/adag

· leves


92,- forint/adag

· sültek + köret

138,- forint/adag

· pörkölt + köret

115,- forint/adag

· tepsis ételek

első tepsi 4.600, - forint, minden további 2.300, - forint

Terítékek használati díja:

· lapostányér


46,- forint/db

· mélytányér


46,- forint/db

· kistányér


23,- forint/db

· evőeszköz


23,- forint/garnitúra

· pohár

             23,- forint/db

· kancsó



46,- forint/db

· tálak, merőkanállal


46,- forint/db

· egyéb tartozékok


46,- forint/db (kenyereskosár, fűszertartó, szalvéta tartó)

· melegen tartó ételszállító

500,- forint/db

· asztal szoknya terítővel

2.000.- forint/garnitúra

· terítő



400,- forint/db

· badella tetővel


300,- forint/db

· melegen tartó badella fedővel, 

lábakkal, pasztilla nélkül

1.000,- forint/garnitúra

3./ A képviselő-testület továbbá úgy határoz, hogy az önkormányzat és intézmények dolgozói évi egyszeri alkalommal 20 % kedvezményben részesülhetnek a 2. pontban szereplő díjakat illetően, valamint a Vikár Béla Művelődési Ház terembérletének vonatkozásában.

4./ 
A Képviselő-testület megbízza Vörös Sándor polgármestert a további teendők ellátásával.

Határidő: értelemszerűen

Felelős: Vörös Sándor polgármester


  Liptai-Kölesdi Ágnes bölcsődevezető

5./ A határozatról értesülnek:
- Vörös Sándor polgármester

- Nagy Erzsébet jegyző

- Ginál Róbert gazdálkodási csoportvezető

- Sándor Zsombor igazgató

- Liptai-Kölesdi Ágnes bölcsődevezető

- Laub Miklós mb. igazgató (Duna Menti EGYMI)

- KESZI Kunszentmiklós, Felsőszenttamás 8.
- Apostagi Nagy Lajos Általános Iskola

- Dunaegyházi Szlovák Nemzetiségi Általános Iskola
A rendkívüli nyilt ülésen több napirend nem volt, polgármester úr megköszönte a megjelenést, majd az ülést 16,50-kor bezárta.

Kmft.


Vörös Sándor 






Nagy Erzsébet

            polgármester






      jegyző




Hitelesítem: ……………………….

                                                        ……………………….

